stanford-oval/wikipedia huggingface dataset:
אלי אמן
ביוגרפיה

אלי אמן נולד בגונדר, אתיופיה, בשנת 1956. באתיופיה עסק בחרשות של כלי עבודה חקלאיים. בשנת 1985 עלה לישראל במסגרת "מבצע משה". בדרך נפטרה אמו, שתי אחיותיו ובנותיו של אמן. ראשית עיסוקו בקרמיקה היה במסגרת מרכז קליטה בערד. לאחר מכן למד כשנתיים פיסול וציור במכללת רמת הנגב בירוחם. בשנת 1987 עבר להתגורר באשדוד ומאוחר יותר עבר לבאר שבע. עיקר יצירתו של אמן היא בתחום הפיסול הקרמי. עבודותיו, משנות ה-90 של המאה ה-20, ממשיכות את הפיסול האתיופי המסורתי של דמויות אתנוגרפיות.
הערות שוליים

↑  ראו: עוז, אלמוג, אמנות אתיופית מסורתית בישראל, באתר ישראליאנה
↑  ראו: מסינג, סמדר (אוצרת), מאמנות קולקטיבית לאמנות אישית, אלבז אמנות בישראל, 2022
ערך זה הוא קצרמרבנושא אישים ובנושא אמנות. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלי אמן".
רגבה

| --- | --- |
הכניסה לרגבההכניסה לרגבה
מדינה: ישראל ישראל
מחוז: הצפון
מועצה אזורית: מטה אשר
גובה ממוצע: ‎18 מטר
תאריך ייסוד: 1946
תנועה מיישבת: התנועה הקיבוצית
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 1,088 תושבים
    - מתוכם, תושבי ישראל: 1,069 תושבי ישראל
 מפת מיקום  מפה דינמית   (למפת הגליל המערבי מוגדלת) רגבה(למפת הגליל המערבי רגילה) רגבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רגבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רגבה32°58′40″N 35°05′58″E﻿ / ﻿32.977703744588°N 35.0993905517888°E﻿ / 32.977703744588; 35.0993905517888  heמפת היישובים של מועצה אזורית מטה אשר באדום - רגבה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

רֶגְבָּה הוא מושב שיתופי של התנועה הקיבוצית המאוחדת שהוקם בשנת 1946, השוכן בגליל המערבי, בסמוך לעיר נהריה. במושב נמצא בית ספר יסודי המשמש את יישובי הסביבה. שייך למועצה אזורית מטה אשר.
המושב שוכן כיום באזור הגובל בכפר מזרעה מצפון, קיבוץ לוחמי הגטאות מדרום, ממזרח - מטעים המגיעים עד לנס עמים, וממערב כביש 4 ומושב שבי ציון.
היסטוריה

המושב נוסד ב-1946 על ידי קבוצת עולים אשר שירתו יחד בבריגדה היהודית. גרעין ההתיישבות כלל מספר מצומצם של מתיישבים, ומשפחותיהם הצטרפו במהלך ההקמה. המייסדים היו בעיקר אומנים בענף העץ והריהוט. חזונם היה להנחיל את הידע והערכים המקצועיים בתחום העץ בארץ. האדמות שנבחרו להתיישבות היו ממוקמות בין שני כפרים ערבים, מצפון מזרעה ומדרום סמריה (אשר נכבש במבצע בן עמי), מה שהוביל לחיכוכים בין התושבים השכנים למתיישבים. בפעתי המושב נמצאים שרידים של כפר ערבי א-סומיריה.
תחילה הוקם המקום כקיבוץ, אך ב-1949 הוא הפך למושב שיתופי, משום שהעולים מגרמניה לא הסכימו לוותר על השגרה המשפחתית לטובת לינה משותפת של הילדים מחוץ לבית.
ההפרטה במושב החלה בשנת 1997, ובשנת 2002 הופרט המושב סופית.
ענפי משק עיקריים במושב הם תעשייה ("מטבחי רגבה" - מפעל רהיטים, "רגבה קל" - מפעל לייצור תבניות ליציקת פלסטיק) וחקלאות (רפת לחלב וגידולי בקר לבשר, לול רבייה ופיטום, אבוקדו, פרדס וגידולי שדה). מפעל מטבחי רגבה נמכר למשקיעים חיצוניים בשנת 2021
אמת עכו העתיקה עוברת בתוך רגבה, וחלקה גדול ושמור ממנה מצוי בין רגבה ללוחמי הגטאות ולאחר מכן בין לוחמי הגטאות לקיבוץ שמרת. חלק מאבני אמת המים נחצבו מתוך מערות סלעים שהיו משמאל לכניסה למושב השיתופי. במערות היו גם עטלפי פרי.
חיי קהילה

כיום פועלת ברגבה קהילה של תושבים הממשיכים את הקו השיתופי של יצירת אירועי תרבות בחגים ובאירועים השונים והחינוך המשותף.
גלריית תמונות

אנדרטה לנספים בשואה, בתכנון אדריכל חיליק ערד
בית התרבות ומשרדי המזכירות
אתר זיכרון לבנימין ברמן
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  גולן חזני, חברי מושב רגבה מוכרים את חברת המטבחים, ועושים אקזיט, באתר כלכליסט, 24 ביוני 2021
| --- | --- |
בקרת זהויות :  NLI: 987007467843005171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
מרגלית ש.א רכב

| --- | --- |
לוגו חברת מרגלית
 נתונים כלליים
 סוג:  חברה בע"מ
 תקופת הפעילות:  1983–הווה (כ־42 שנים)
 מיקום המטה:  באר שבע 
 משרד ראשי:  באר שבע
 ענפי תעשייה:  תחבורה ציבורית, הסעה 
 מוצרים עיקריים:  תחבורה ציבורית
  
 http://www.margalit-bus.co.il/
 
מרגלית ש.א רכב בע"מ היא חברת תחבורה ציבורית והסעות. החברה הוקמה בשנת 1983 על ידי בני הזוג, אלה ודן שבי, בעיר באר שבע כחברת הסעות. החברה הפעילה משנת 1997 עד 2007 את התחבורה הציבורית במודיעין-מכבים-רעות.
תחבורה ציבורית

החל משנת 1997 הפעילה החברה את שירות התחבורה העירוני במודיעין ואת השירות הבינערוני ממנה אל ירושלים, תל אביב, פתח תקווה, רמלה, ראשון לציון וחשמונאים. בסוף שנת 2006, היו בבעלות החברה מעל 125 אוטובוסים, מוסך עצמאי מרכזי בבאר שבע ושני מרכזים לוגיסטיים בבאר שבע ובמודיעין. החברה העסיקה כ-200 עובדים.
באוגוסט 2007 עבר שירות התחבורה הציבורית במודיעין לחברת ויאוליה.
בסוף 2017 נפסקו לחברה בבית המשפט העליון פיצויים של כ-9 מיליון שקלים על כך שהמדינה לא הקימה מסוף תחבורה ציבורית במודיעין, כפי שהוצג במסמכי המכרז, ובעקבות זאת קווי האוטובוס הבינעירוניים עברו בתוך העיר.
הערות שוליים

↑  ע"א 9111/15 מרגלית ש.א רכב בע"מ נ' מדינת ישראל, ניתן ב־31 באוקטובר 2017
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
בית ספר בורוכוב

תבנית:מוסד לימודי
חזית בניין ההנהלה הנמצא מול הכניסה הראשית של בית הספר, 2015
גבעתיים, 1935: על ההר למעלה נראים צריף הנוער העובד הראשון ובית הלומד בורוכוב
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
בית הספר בורוכוב (שמו הרשמי: בית הלומד בורוכוב) הוא בית ספר יסודי שמונה שנתי בעיר גבעתיים. בית הספר נוסד ב-1923 (שנת הלימודים תרפ"ד) כבית הספר של שכונת בורוכוב והוא בית הספר הראשון בעיר גבעתיים, והראשון ברשת החינוך "זרם העובדים" של ההסתדרות.
בבית הספר לומדים כ-870 תלמידים מכיתה א' עד כיתה ח'. מנהלת בית הספר הנוכחית (2024) היא אורית כוכבי, סגניות המנהלת הנוכחיות הן סופי עציוני, טלי בן שאול והילה אברהם.
בחצר בית הספר ישנה אנדרטה לזכר הנרצחים בפוגרום בעיירה גרוסולובה באוקראינה ב-1919, מעשה ידיה של הפסלת בתיה לישנסקי. בשנת 2018 שופצה החצר בה מצויה האנדרטה, בסיוע המועצה לשימור אתרים והוכרזה כ"חצר מורשת".
היסטוריה

שכונת בורוכוב הוקמה כשכונת פועלים ותושביה רצו שילדי השכונה ילמדו בבית ספר שיעניק להם חינוך ב"רוח העבודה". לכן החליטו להקים בית ספר לילדי השכונה ולא לשלוח אותם ללימוד בערים השכנות.
בראשית דרכו היה בית הספר בצריף ב"גן העיגול" - בהצטלבות הרחובות קק"ל ובורוכוב בגבעתיים, "כיכר אלדמע". עם הגידול במספר התלמידים התפזרו כיתות הלימוד ברחבי השכונה.
מבנה הקבע הראשון של בית הספר נבנה בשנת 1932 (שנת העשור לשכונת בורוכוב). בית הספר ממוקם במעלה הגבעה החולשת על שכונת בורוכוב בצמוד לחורשה שניטעה לזכר נרצחי הפוגרום בגורסולובה. הבניין נבנה בסגנון בינלאומי[דרוש מקור], ומיקומו מאפשר תצפית נרחבת על כל מרחב שכונת בורוכוב.
המבנה הראשון אשר נבנה במתחם בית הספר שימש בעבר את הפלמ"ח. בשל מיקומו שימש מרכז קשר של ההגנה ועל גגו הוקמה תחנת איתות מרכזית של האזור וכן עמדת תצפית.
המועצה לשימור אתרי מורשת בישראל, בשיתוף עיריית גבעתיים, פועלות למען שימור של מבנה בית הספר והשמשתו מחדש[דרוש מקור].
מבנה בית הספר

המבנה ההיסטורי של בית הספר אינו מאכלס יותר כיתות לימוד, וחדריו משמשים למעבדות, ולפעילויות נוספות של בית הספר.
במשך השנים, עם צמיחת בית הספר ניבנו בשטח בית הספר מבנים נוספים המשמשים לכיתות לימוד, אולם ספורט וספריה. האחרון שבהם נחנך בראשית שנת הלימודים ה'תש"פ.
בנוסף לאנדרטה לזכר נרצחי גרוסולובה הוקמה בחצר בית הספר אנדרטה לבוגרי בית הספר שנפלו במערכות ישראל.
ראו גם

רשימת בוגרי בתי הספר
הערות שוליים

↑  נדב מן, שכונת בורוכוב: יש בה ילדים כמוך וכמוני, באתר ynet, 20 בינואר 2012
↑  הזמנה לחנוכת חצר מורשת בביה"ס בורוכוב, באתר המועצה לשימור אתרי מורשת, ‏28 ביוני 2018
↑  "בית–הספר שבעיר אינו מספק את צרכיו של העובד הדורש חינוך לילדיו ברוח

העבודה..." מתוך מכתב של תושבי השכונה להסתדרות הציונית. ראה הספר מהשכונה אל השיכון, איריס גרייצר, הוצאת פרדס
↑  במסגרת שיפוץ והרחבת חצר המשחקים בבית הספר נעקרו רוב עצי החורשה.
ג'ייסון טייטום

ג'ייסון כריסטופר טייטום האב (באנגלית: .Jayson Christopher Tatum Sr; נולד ב-3 במרץ 1998) הוא כדורסלן אמריקאי, המשחק בעמדות הסמול פורוורד והפאוור פורוורד, בקבוצת בוסטון סלטיקס מליגת ה-NBA. כמו כן שיחק בקבוצת אוניברסיטת דיוק ובנבחרת ארצות הברית.
ביוגרפיה וקריירת מכללות

בשנתו האחרונה בתיכון הוביל טייטום את נבחרת בית הספר שלו לזכייה באליפות מיזורי לתיכונים לעונת 2015/2016. הוא נבחר לשחקן השנה בתיכונים ולמשחק מקדונלד'ס אול-אמריקן.
בליגת המכללות שיחק בעונת 2016/2017 באוניברסיטת דיוק. הוא סיים את העונה עם ממוצע של 16.8 נקודות, 7.3 ריבאונדים ו-2.1 אסיסטים למשחק. בתום העונה נבחר לחמישיית שחקני העונה הראשונה בליגת ה-ACC אליה משתייכת דיוק.
קריירה מקצועית

טייטום נבחר במקום השלישי בדראפט ה-NBA בשנת 2017, על ידי בוסטון סלטיקס. הוא השתלב בחמישייה הפותחת של הקבוצה החל מתחילת העונה וזכה לתואר רוקי החודש באזור המזרח לחודש דצמבר. בתום העונה נבחר לחמישיית הרוקיז של העונה ב-NBA, לאחר שרשם ממוצעים של 13.9 נקודות ו-5.0 ריבאונדים למשחק. בפלייאוף 2018 היה הקלעי המצטיין של הקבוצה עם 18.5 נקודות בממוצע למשחק, והוביל את בוסטון עד לגמר אזור המזרח, בו הפסידה הקבוצה 3–4 לקליבלנד קאבלירס.
בעונת 2018/2019 שיפר טייטום במעט את תפוקתו לממוצעים של 15.7 נקודות ו-6.0 ריבאונדים למשחק, אך קבוצתו הודחה מהפלייאוף כבר בסיבוב השני, על ידי מילווקי באקס. במהלך סוף-שבוע האולסטאר של אותה עונה זכה טייטום באתגר הכישורים של ה-NBA.
בעונתו השלישית בבוסטון, 2019/2020, הציג שיפור משמעותי, כאשר הוליך את שחקני הסלטיקס עם 23.4 נקודות בממוצע למשחק, והצעיד אותם למקום השלישי באזור המזרחי, עם מאזן ניצחונות 48–24. ב-11 בינואר 2020 קלע שיא קריירה של 41 נקודות בניצחון מול ניו אורלינס פליקנס, וב-23 בפברואר 2020 השווה שיא זה בהפסד מול לוס אנג'לס לייקרס. במהלך אותה עונה השתתף לראשונה במשחק האולסטאר של ה-NBA, ובסיומה נבחר לחמישייה השלישית של העונה. בפלייאוף 2020 הוא הוביל את הקבוצה לגמר המזרח, בו הפסידה למיאמי היט בתוצאה 2–4. טייטום סיים את הפלייאוף עם ממוצעים של 25.7 נקודות, 10.0 ריבאונדים ו-5.0 אסיסטים למשחק.
בנובמבר 2020 חתם על הארכת חוזה בבוסטון ל-5 עונות נוספות, החל מעונת 2021/2022, תמורת כ-195 מיליון דולר.
במאי 2021 קלע שיא קריירה של 60 נקודות בניצחון נגד סן אנטוניו ספרס 143-140 בהארכה, ובכך השווה את השיא הקבוצתי של לארי בירד לשחקן שקולע הכי הרבה נקודות במשחק בודד עבור בוסטון סלטיקס.
במאי 2022 הוביל את הבוסטון סלטיקס לגמר הNBA, לראשונה מזה 12 שנים (בו בוסטון הפסידה ללייקרס ב-2010) לאחר ניצחון, בסדרה בת 7 משחקים בגמר הבית המזרחי, על מיאמי היט, תוך שהוא הזוכה הראשון בתואר הMVP של סדרת גמר המזרח ע"ש לארי בירד. במהלך משחק 1 של גמר ה-NBA, טייטום הוביל את הסלטיקס לניצחון 120–108 על גולדן סטייט ווריורס עם 13 אסיסטים, הכי הרבה אסיסטים שרשם שחקן בהופעת הבכורה שלו בגמר. הסלטיקס הובילו 2–1 בסדרה, אך בסופו של דבר הפסידו 4:2 בסדרה. טייטום קבע את שיא ה-NBA בכל הזמנים עם 100 איבודי כדור בהופעת פלייאוף בודדת.
עונת 2022/2023 הייתה עונת שיא בקריירה של טייטום, הוא השיג שיאי קריירה בממוצע נקודות (30.1), ריבאונדים (8.8) ובאסיסטים (4.6). הוא נבחר ל-‏MVP של משחק האולסטאר לאחר שהשיג שיא של 55 נקודות, להן הוסיף גם 10 ריבאונדים ושישה אסיסטים. בתום העונה נבחר לחמישיית העונה.
בשנת 2025, נכלל ברשימת פורבס 30Under30 של מגזין פורבס.
נבחרת ארצות הברית

ב-2013 נכלל בנבחרת ארצות הברית עד גיל 16, אשר זכתה באליפות יבשת אמריקה (צפון אמריקה ודרום אמריקה) שהתקיימה בפונטה דל אסטה שבאורוגוואי. באוגוסט 2014 השתתף עם נבחרת הנוער של ארצות הברית עד גיל 17, שזכתה באליפות העולם שהתקיימה בדובאי. ב-2015 זכה עם הנבחרת באליפות העולם עד גיל 19 שהתקיימה ביוון, כאשר בטורניר רשם ממוצע של 13.9 נקודות ו-4.6 ריבאונדים למשחק. ב-2019 השתתף עם נבחרת ארצות הברית באליפות העולם בסין, הנבחרת נכשלה והודחה כבר בשלב רבע הגמר.
חיים אישיים

טייטום הוא בנם של ג'סטין טייטום וברנדי קול. ג'סטין טייטום שיחק כדורסל באוניברסיטת סנט לואיס והוא מורה להתעמלות ומאמן כדורסל בתיכון כריסטיאן ברדרס קולג' בסנט לואיס, בו סיים את לימודיו ב-1997, כשנה לפני לידתו של ג'ייסון. הוא היה בעבר המאמן ומנהל מגמת אתלטיקה בתיכון ללימודים בינלאומיים סולדן במשך שש שנים. טייטום נולד כשהוריו היו שניהם תלמידי תואר ראשון בני 19. אמו, ברנדי, סיימה את בית הספר למשפטים באוניברסיטת סנט לואיס וכיום היא עורכת דין באזור סנט לואיס. טייטום הוא בן הסנדק של שחקן ה-NBA לשעבר, לארי יוז, שהיה חברו לקבוצה של אביו בתיכון ובקולג'. הוא גם בן דודו של שחקן ה-NBA לשעבר ומאמן לוס אנג'לס קליפרס בהווה טיירון לו.
טייטום הוא נוצרי, והוא נותן קרדיט לישו על הצלחתו ועל הקריירה שלו.
בזמן שלמד בבית הספר התיכון במכינה של מכללת צ'מינייד, טייטום היה חבר טוב של פורוורד ה-NHL העתידי מתיו טקאצ'וק מהקלגרי פליימס, כאשר השניים שובצו באותו שיעור התעמלות. טייטום הוא גם חבר טוב של חברו לשעבר באוניברסיטת דיוק ושחקן ה-NBA הנוכחי הארי ג'יילס.
בנו של טייטום, ג'ייסון טייטום ג'וניור, שלעיתים קרובות מכונה דוס (Deuce), נולד ב-6 בדצמבר 2017.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | בוסטון | 80 | 80 | 30.5 | 0.475 | 0.434 | 0.826 | 5.0 | 1.6 | 1.0 | 0.7 | 13.9 |
| 2018/2019 | בוסטון | 79 | 79 | 31.1 | 0.450 | 0.373 | 0.855 | 6.0 | 2.1 | 1.1 | 0.7 | 15.7 |
| 2019/2020 | בוסטון | 66 | 66 | 34.3 | 0.450 | 0.403 | 0.812 | 7.0 | 3.0 | 1.4 | 0.9 | 23.4 |
| 2020/2021 | בוסטון | 64 | 64 | 35.8 | 0.459 | 0.386 | 0.868 | 7.4 | 4.3 | 1.2 | 0.5 | 26.4 |
| 2021/2022 | בוסטון | 76 | 76 | 35.9 | 0.453 | 0.353 | 0.853 | 8.0 | 4.4 | 1.0 | 0.6 | 26.9 |
| 2022/2023 | בוסטון | 74 | 74 | 36.9 | 0.466 | 0.350 | 0.854 | 8.8 | 4.6 | 1.1 | 0.7 | 30.1 |
| 2023/2024 | בוסטון | 74 | 74 | 35.7 | 0.471 | 0.376 | 0.833 | 8.1 | 4.9 | 1.0 | 0.6 | 26.9 |
| קריירה |  | 513 | 513 | 34.2 | 0.460 | 0.375 | 0.844 | 7.2 | 3.5 | 1.1 | 0.7 | 23.1 |
| אולסטאר | אולסטאר | 5 | 4 | 21.5 | 0.590 | 0.386 | 0.500 | 4.4 | 4.8 | 2.0 | 0.4 | 22.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | בוסטון | 19 | 19 | 35.9 | 0.471 | 0.324 | 0.845 | 4.4 | 2.7 | 1.2 | 0.5 | 18.5 |
| 2018/2019 | בוסטון | 9 | 9 | 32.8 | 0.438 | 0.323 | 0.744 | 6.7 | 1.9 | 1.1 | 0.8 | 15.2 |
| 2019/2020 | בוסטון | 17 | 17 | 40.6 | 0.434 | 0.373 | 0.813 | 10.0 | 5.0 | 1.0 | 1.2 | 25.7 |
| 2020/2021 | בוסטון | 5 | 5 | 37.0 | 0.423 | 0.389 | 0.918 | 5.8 | 4.6 | 1.2 | 1.6 | 30.6 |
| 2021/2022 | בוסטון | 24 | 24 | 41.0 | 0.426 | 0.393 | 0.800 | 6.7 | 6.2 | 1.2 | 0.9 | 25.6 |
| 2022/2023 | בוסטון | 20 | 20 | 40.0 | 0.458 | 0.323 | 0.876 | 10.5 | 5.3 | 1.1 | 1.1 | 27.2 |
| 2023/2024 | בוסטון | 19 | 19 | 40.4 | .427 | 0.283 | 0.861 | 9.7 | 6.3 | 1.1 | 0.7 | 25.0 |
| קריירה |  | 113 | 113 | 39.0 | .440 | 0.345 | 0.838 | 7.9 | 4.9 | 1.1 | 0.9 | 24.0 |
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | דיוק | 29 | 27 | 33.3 | 0.452 | 0.342 | 0.849 | 7.3 | 2.1 | 1.3 | 1.1 | 16.8 |
הערות שוליים

↑  Jayson Tatum, Donovan Mitchell are KIA NBA Rookies of the Month, אתר ה-NBA‏, 4 בינואר 2018
↑  "Celtics' Tatum wins 2019 Taco Bell Skills Challenge on halfcourt shot". NBA.com. 16 בפברואר 2019. {{cite web}}:  (עזרה)
↑  סיכום המשחק בין הסלטיקס לפליקנס, באתר ESPN,‏ 12 בינואר 2020
↑  סיכום המשחק בין הסלטיקס ללייקרס, באתר ESPN,‏ 24 בפברואר 2020
↑  הוכרזה חמישיית העונה של ה-NBA‏, באתר וואלה, 16 בספטמבר 2020
↑  טייטום מסכם על הארכת חוזה בסלטיקס, באתר Boston.com,‏ 25 בנובמבר 2020
↑  Celtics' Jayson Tatum ties Larry Bird with 60-point game; key plays, reactions, sportingnews
↑  Forbes 30 Under 30 2025: Celebrities, Forbes (באנגלית)
↑  USA v France boxscore - FIBA Basketball World Cup 2019 - 11 September, FIBA.basketball (באנגלית)
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
| נבחרת ארצות הברית – האלופה האולימפית - פריז (2024) |
| --- | --- | --- |
|  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר |  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר | ארצות הברית |
| --- | --- |
בקרת זהויות :  LCCN: no2019104386  VIAF: 8833156497258717740003   WorldCat (עם VIAF): 8833156497258717740003
האריס מייקל ברוויס

| --- | --- |

 לידה:  ספטמבר 1992 (בן 32) הליפקס, הממלכה המאוחדת 
 מידע אישי
 שם:  האריס מייקל ברוויס
 שם בשפת המקור:  Harris Michael Brewis
 מידע יוטיוב
 רשומים:  1.56M (נכון ל־25 בדצמבר 2023)
 צפיות:  195,345,131 (נכון ל־25 בדצמבר 2023)
 שם הערוץ:  Hbomberguy
 
האריס מייקל ברוויס (באנגלית: Harris Michael Brewis; ‏נולד ב-19 בספטמבר 1992), הידוע יותר בכינויו Hbomberguy, הוא יוטיובר וגיימר בריטי. ברוויס עורך מאמרי וידאו במגוון נושאים כמו קולנוע, טלוויזיה ומשחקי וידאו, ולעיתים קרובות מנתח אותם מעמדות שמאליות פוליטיות וכלכליות. הוא גם יוצר סרטונים שמטרתם להפריך תיאוריות קשר, לרבות התנגדות לחיסונים והכחשת שינויי אקלים, ומגיב לטיעונים ימנים ואנטי-פמיניסטים.
ביוגרפיה > השכלה

ברוויס הוא בוגר לימודי אנגלית וכתיבה יוצרת באוניברסיטת אבריסטווית' (Aberystwyth University).
ביוגרפיה > קריירה

ברוויס הקים את ערוץ היוטיוב Hbomberguy ב-28 במאי 2006. הוא גם מעלה את הסרטונים שלו גם בשירות הסטרימינג המקוון Nebula. טכניקות ההצגה של ברוויס כוללות אנימציה ידנית ושימוש בהומור כדי להבהיר את נקודותיו. הסרטונים שלו עוסקים בנושאים הקשורים למדיה מקוונת, פוליטיקה, צדק חברתי, כולל ניתוחים של דיבייט עם הימין האלטרנטיבי. ברויס פיתח פורמת חוזר של סדרת סרטונים תחת הכותרת "Measured Response" (תגובה מתונה) שעסקו קונספירציית מודל הארץ השטוחה, אמני פיתוי, ומתנגדי חיסונים. ברוויס גם הפיק ביקורות ארוכות ומאמרי וידאו על מספר נושאים בטלוויזיה, קולנוע, תרבות אינטרנט ומשחקי וידאו.
ביולי 2020, פרסם ברוויס סרטון המבקר את סדרת האינטרנט האמריקאית RWBY . לפני שחרורו, ברוויס ניסה להעלות את הסרטון ומצא שהוא נחסם אוטומטית על ידי מערכת Content ID של YouTube. ברוויס בחר לערוך מחדש בהרחבה את הסרטון כדי לעקוף את הזיהוי האוטומטי הזה ולשכור עורך דין שיבדוק את התוכן על מנת להבטיח שהוא עומד בשימוש הוגן לפני הפרסום. במאמר שמתח ביקורת על מערכת Content ID, הקרן החזית האלקטרונית התייחסה לקשיים שהעלה ברוויס כדוגמה לאופן שבו הם האמינו ש-Content ID "מרופפת" את השימוש ההוגן.
בראיון שניתן ל-The Telegraph בשנת 2021 ברוויס הצהיר כי בעוד שיוצרים רבים ב-YouTube מנצלים את האופן שבו "אתה יכול להגיד מה שאתה רוצה בלי השלכות", הוא נוקט בגישה זהירה יותר, מתייעץ עם מומחים בנושא הרלוונטי של סרטון קודם. לפרסום על מנת להבטיח את דיוקו העובדתי.
בנובמבר 2022, פרסם ברויס תחקיר שתיעד רבות מהטענות המתוקשרות שטומי טאלאריקו (אנ') העלה בנוגע לקריירה שלו, כולל היותו היוצר של אפקט הקול בלב הסכסוך המשפטי שלו Roblox, שיאי גינס שלו, וכן בהיותו האמריקאי הראשון שעבד על הזיכיון של סוניק, והגיע למסקנה שרבים היו הגזמות או שקר ביודעין.
בדצמבר 2023, ברוויס העלה מאמר וידאו בשם "Plagiarism and You(Tube)" שבו הוא דן בגניבת דעת והציג האשמות בגניבת עין נגד מאמרי הווידאו Filip Miucin, Cinemassacre, iilluminaughtii, Internet Historian וג'יימס סומרטון. המחצית השנייה של הסרטון התמקדה בסומרטון ועוררה תגובה ציבורית נגדו. לאחר שחרור הסרטון סומרטון הסיר את כל סרטוני היוטיוב שלו מהצפייה הציבורית ומחק את חשבונות הטוויטר והפטראון שלו.
ביוגרפיה > שידור התרמה עבור Mermaids

בין ה-18 ל-21 בינואר 2019, ברוויס שידר ללא הפסקה שידור חי שלו כדי לגייס כסף לארגון הצדקה הטרנסג'נדר הבריטי Mermaids (אנ'). הוא התכוון להשלים את המשחק דונקי קונג 64 תוך מציאת כל פריטי האספנות האפשריים ועשה זאת תוך 57 שעות ו-48 דקות. הרקע להחלטה היה שבעבר הארגון נתמך על ידי הלוטו הלאומי הבריטי (אנ'), אך המימון נפסק לאחר ביקורת של הפעיל האנטי-טרנסג'נדרי גרהם לינהאן ואחרים. תקרית זו עודדה את ברויס להפיק תמיכה בארגון הצדקה.
השידור החי כלל אורחים בולטים רבים, כולל הפוליטיקאית האמריקאית אלכסנדריה אוקסיו-קורטז; הפעילה החברתית צ'לסי מאנינג; השחקנית מארה וילסון; העיתונאים פאריס ליס ואוון ג'ונס; יוצר הסדרה אדם הורס הכל, אדם קונובר; הסופר צ'אק טינגל; מאט כריסטמן ווירג'יל טקסס מהפודקאסט של Chapo Trap House; מלחין דונקי קונג 64 גרנט קירקופ; ספורטאי ה-NFL כריס קלואי; מעצבי המשחק רבקה היינמן, ג'וש סוייר, ג'ון רומרו וסקוט בנסון; היוטיובריות נטלי וין, לינדזי אליס, אביגיל תורן וג'יימס סטפני סטרלינג; כמו גם מנכ"לית הארגון סוזי גרין. בזמן אמת קולין מוקרי, ניל גיימן, שר, מת'יו מרסר, אדם סאווג', הידטקה סוהירו ו-SonicFox צייצו תמיכה בשידור החי ובארגון הצדקה.
השידור החי התחיל עם יעד של 500 דולר אמריקאי, אבל הוא עבר את היעד הזה וכמה יעדי מימון שלאחר מכן במהירות. ב-24 השעות הראשונות, השידור החי גייס מעל 100,000 דולר. בסך הכל, למעלה מ-347,000 דולר נאספו עבור הצדקה באמצעות השידור החי, עם למעלה מ-659,000 אנשים שצפו בו.
השידור החי זכה לסיקור נרחב ושבחים. הגרדיאן כינה אותו "תרופת נגד לרע ביותר בתרבות הגיימינג", והוא זכה לשבחים בהצעה שהוגשה בפרלמנט הסקוטי על ידי חבר הפרלמנט ממפלגת הירוקים, פטריק הארווי. ביולי 2019, מגזין הלהט"ב Attitude העניק לברוויס פרס עבורו. מטעם הארגון גם הודו לברויס על השידור החי בחשבון הטוויטר שלהם.
קבלה וביקורת

ברוויס זכה לשבחים על ידי המבקרים על הפורמט והפרשנות של ערוץ היוטיוב שלו.
ניתוח הווידאו שלו לקומיקס Ctrl+Alt+Del זכה לשבחי הביקורת, והוא נבחר על ידי Polygon כאחד מעשרת מאמרי הווידאו הטובים ביותר של 2018 והיה מועמד שלוש פעמים באוסף Sight & Sound לביקורת הווידאו יוצאת הדופן ביותר של 2018. הקולנוען הבריטי צ'רלי לין הצהיר כי הוא "דחף את מאמר הווידאו ביוטיוב לטריטוריה חדשה".
הסרטון שלו אודות VHS, שהופק בשיתוף עם שאנון סטרוצ'י, זכה לשבחים על ידי מגזין TenEighty כ"צלילת עומק" (deep-dive) מצוינת בנושא.
חיים אישיים

ברוויס הוא ביסקסואל ואתאיסט.
ראו גם

נטלי וין
הטירון – דמויות

הדמויות הראשיות בסדרה
הדמויות בסדרת הטלוויזיה הטירון נוצרו על ידי מישל גרקו ונייתן פיליון. חלקן בתפקידי אורח בעונות הראשונות אבל אחר כך הופכות לתפקיד ראשי. עלילת הסדרה מתרחשת בתחנת המשטרה של לוס אנג'לס, ועוקבת אחרי חייו של ג'ון נולן, קבלן שיפוצים בן 45, אב לילד בקולג', שמחליט, מיד לאחר גירושיו, ובעקבות שוד בנק בו היה מעורב כקורבן, להתגייס למשטרת לוס אנג'לס כטירון הכי מבוגר במשטרה.
הערות שוליים

↑  Nellie Andreeva, ‘The Rookie’: Jenna Dewan Upped To Series Regular On ABC Series, Deadline, ‏2021-11-01 (באנגלית אמריקאית)
↑  Denise Petski, ‘The Rookie’ Ups Lisseth Chavez To Series Regular For Season 6, Deadline, ‏2023-12-14 (באנגלית אמריקאית)
↑  Rosy Cordero, ABC’s ‘The Rookie’ Recruits Deric Augustine & Patrick Keleher For Season 7, Deadline, ‏2024-07-10 (באנגלית אמריקאית)
↑  Denise Petski, ‘The Rookie’: Danny Nucci To Recur On ABC’s Crime Drama Series, Deadline, ‏2018-08-06 (באנגלית אמריקאית)
↑  'The Rookie' Casts 'SNL' Comedian Pete Davidson in Guest Starring Role, and Fans Weigh In, TV (באנגלית)
↑  Nellie Andreeva, Frankie Faison Joins ‘The Rookie’ Spinoff, Will Guest Star In ABC’s Two-Episode Backdoor Pilot, Deadline, ‏2022-03-15 (באנגלית אמריקאית)
דורסי יום

| דורסי יום |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
קבוצה:: אפרואווס
סדרה:: דורסי יום
שם מדעי
 Accipitriformes ‏שארפה, 1874
תחום תפוצה


עקב חורף
שלך
נץ אדום גב
דורסי יום (שם מדעי: Accipitriformes) היא סדרה מגוונת ביותר במחלקת העופות. הם נפוצים בכל העולם מלבד אנטארקטיקה. בניגוד לרוב הדעות, ייחודם של דורסי היום אינו בכך שהם אוכלים בשר, מכיוון שעופות רבים אחרים עושים כן – חסידות, אנפות, ואף מספר ציפורי שיר. ייחודם הוא דווקא בדרך שבה הם הורגים את טרפם. הם נוהגים לעוט על הטרף, בין אם הוא על קרקע, על עץ או במים – ולנעוץ בו את טפריהם. לעיתים הדורס ממש מחכך בתפיסתו את קורבנו כלפי המשטח שעליו הוא נע ודורס אותו. מכאן בא להם שמם.